Like a Dragon

Like a Dragon (), ennen nimellä Yakuza, on Segan julkaisema toimintaseikkailu- ja toimintaroolipelien sarja.
Syyskuussa 2022 sarja on virallisesti nimetty uudelleen Like a Dragon, joka vastaa läheisemmin alkuperäistä japaninkielistä nimeä. Kun sarja tuotiin länsimaihin vuonna 2006 sille annettiin nimi Yakuza.

Sarjan ensimmäinen peli on Yakuza (), joka julkaistiin Japanissa vuonna 2005 PlayStation 2:lle. 
Pelisarjan pääpeleissä seurataan Kazuma Kiryu -nimistä ex-yakuzaa ja tämän elämänvaiheita yrittäessään jättää Japanin järjestäytyneen rikollisuuden taakseen.

Pelit ovat toimintaseikkailupelejä, joissa on roolipelien ominaisuuksia. Pelien tarinat ovat rikosdraamaa Japanissa suosittujen yakuza eiga -elokuvien lajityypin tapaan.

Tapahtumapaikat 
Pelit sijoittuvat pääasiassa Kamurochoon ja Sotenboriin, fiktiivisiin versioihin Tokion Kabukichōsta ja Osakan Dōtonborista. Myös muita paikkoja on eri peleissä.

Pelissä on eräitä oikeita kauppoja samalla nimellä mutta eri paikoissa, sekä eräitä fiktiivisiä, joissa on yhtäläisyyksiä oikeisiin vastineisiin.

Hahmot 
Eri osissa on myös muita pelattavia hahmoja kuin Kazuma Kiryu. Yakuza Kiwami 2 -pelissä on lisäyksenä pelattava sivutarina, jossa on päähenkilönä Goro Majima.

Useiden hahmojen tatuoinnit on suunnitellut tatuointitaiteilija Horitomo (oik. Kazuaki Kitamura).

Eräitä toistuvia tai pelattavia hahmoja sarjan peleissä:

 Kazuma Kiryu (桐生 一馬) 

Kiryu on sarjan päähenkilö. Kiryu on (Sunflower Orphanage) orpokodin kasvatti, jonka kasvatti-isä on Shintaro Kazama. Kiryu tunnetaan myös nimellä Dragon of Dojima. Kiryu usein pyrkii toisenlaiseen elämäntapaan mutta usein palaa auttamaan Tojo-klaania.

 Akira Nishikiyama (錦山 彰, Nishiki) 

Kiryun vanhin ystävä. He kasvoivat yhdessä Sunflowerissa.

 Haruka Sawamura (澤村 遥) 

Nuori tyttö, jotka Kiryu suojelee. Hänen äitinsä kasvoi samassa orpokodissa Kiryun ja Nishikin kanssa.

 Makoto Date (伊達 真) 

Poliisietsivä, joka päätyy tekemään yhteistyötä Kiryun kanssa selvittääkseen pelien juonenkäänteitä.

 Shintaro Kazama (風間 新太郎) 

Kiryun isähahmo, Kazama-perheen patriarkka sekä Sunflowerin omistaja. Hän kuuluu myös Dojima-perheeseen ja hänen kauttaan Kiryusta tuli yakuza.

 Ryuji Goda (郷田 龍司) 

Go-Ryu -klaanin toinen patriarkka, toisen pelin tapahtumat pyörivät paljolti hänen tekemisiensä ympärillä.

 Goro Majima (真島 吾朗) 

Kiryun ystävä/vihollinen (vaikka Majima on toistuva tappelukumppani sarjan peleissä, hahmot tulevat oikeasti hyvin toimeen keskenään), Majima-perheen patriarkka, Tojo-klaanin jäsen, Majima Construction -rakennusfirman pomo ja entinen yökerhon manageri.

 Daigo Dojima (堂島 大吾) 

Tojo-klaanin kuudes puheenjohtaja ja Dojima-perheen entisen patriarkan, Sohei Dojiman poika.

 Taiga Saejima (冴島 大河) 

Majiman ystävä, joka pidätettiin 18 ihmisen murhasta 80-luvulla.

 Shun Akiyama (秋山 駿) 

Rahoittaja, joka tuli miljonääriksi Millenium Towerin räjähdettyä Yakuza 1:n lopussa.

Julkaisut 
Ensimmäisen osan remake Yakuza Kiwami () nousi myyntitilastojen ensimmäiseksi julkaisun jälkeen tammikuussa 2016 Japanissa.

Yakuza Kiwami on julkaistu kesällä 2017 pohjois-amerikan ja euroopan markkinoilla. Kiwami kääntyy sanamukaisesti muotoon äärimmäinen. Kiwami-versiossa tekstuureita on parannettu, nostettu kuvatarkkuutta ja useita muita muutoksia.

Yakuza Kiwami 2 on joulukuussa 2017 japanissa julkaistu uusintaversio sarjan toisesta osasta Yakuza 2. Uusintaversio käyttää Yakuza 6:ssa käytettävää Dragon Engine -pelimoottoria. Yakuza Kiwami 2 on julkaistu länsimaissa elokuussa 2018.

Yakuza 6 on julkaistu huhtikuussa 2018 pohjois-amerikan ja euroopan markkinoilla.

Pelisarjan osat Yakuza 3, Yakuza 4 ja Yakuza 5 on kerrottu tuleva remaster-versioina PlayStation 4-konsolille: nämä osat eivät ole täysiä remake-versioita kuten ensimmäisestä ja toisesta osasta julkaistut Kiwami-versiot. Segan Toshihiro Nagoshin mukaan tulossa olevat remaster-versiot ovat tarkoitettu sarjan uusille länsimaisille faneille. 20. elokuuta 2019 julkaistuun The Yakuza Remastered Collection -julkaisuun sisältyvät osat 3, 4 ja 5. Kolmas osa on saatavilla julkaisuhetkellä, neljäs osa julkaistaan 29. lokakuuta ja viides osa 11. helmikuuta 2020. Remastered Collection -peleissä käännöksiä parannettu ja jopa kirjoitettu uusiksi, sekä aiemmista länsimaissa julkaistuista versioista puuttuneet osat ovat nyt mukana. Aiemmin puuttunutta sisältöä oli muun muassa osa sivujuonista ja minipeleistä.

Elokuussa 2019 esiteltiin sarjan seuraavaa osaa Yakuza: Like A Dragon, jossa on uusi päähenkilö Ichiban Kasuga. Uusi osa sijoittuu Jokohamaan ja käyttää vuoropohjaista taistelumekaniikkaa aiemman sijaan. Peli julkaistiin PlayStation 4:lle Japanissa, Kiinassa ja Koreassa tammikuussa 2020.

Ryū ga Gotoku Ishin! -pelin lokalisaatiosta länteen on puhuttu, mutta lokalisaatiotuottaja Scott Strichartin mukaan heidän on löydettävä sopiva hetki, joka ei häiritse muita töitä. Peli sijoittuu Edo-kauden Bakumatsu-kaudelle. Syyskuussa 2022 ilmoitettiin, että Ishin on tulossa länsimaihin helmikuussa 2023. Ishin on julkaistu alun perin Japanissa PlayStation 3 ja PlayStation 4 -konsoleille ja uusintaversio on tulossa PlayStation 4 ja PlayStation 5 -konsoleille. Ryū ga Gotoku -studion Masayoshi Yokoyama on kertonut haastattelussa, että Ghost of Tsushiman menestys rohkaisi Ishinin lokalisointiin länsimarkkinoille ja että ajoitus on nyt sopiva.

Saman studion kehittämä Judgment aloitti erillisen sarjan, jonka toinen peli on Lost Judgment. Judgment-sarja jatkaa toimintapainotteisella pelaamisella kun taas Yakuza-sarja on muuttunut vuoropohjaiseksi roolipeliksi Yakuza: Like A Dragon -pelistä alkaen.

Like a Dragon Gaiden: The Man Who Erased His Name on vuonna 2023 julkaistava spin-off, joka kertoo Kazuma Kiryun tarinan Yakuza 6: The Song of Life ja Like a Dragon 8 pelien välisenä aikana.
Syyskuussa 2022 kerrottiin, että Like A Dragon: Infinite Wealth (aiemmin nimellä Like a Dragon 8) julkaistaan vuonna 2024. Like A Dragon: Infinite Wealth tapahtumapaikkana on Havaiji ja päähenkilö on Ichiban Kasuga.

Myynti 
Sega paljastaa sarjan osien myyneen yhteensä yli 9 miljoonaa yksikköä sarjan julkaisusta vuonna 2005 vuoden 2016 loppuun mennessä.

Pelit

Pääsarja

Spin-off

Muut

Muu media 
Sarjasta on tehty myös radiokuunnelmia, kirjoja sekä elokuva Like A Dragon (myös nimellä Yakuza: Like a Dragon, Ryû ga gotoku: Gekijô-ban), jonka on ohjannut Takashi Miike.

Katso myös 
 Yakuza eiga - elokuvien lajityyppi
 Fist of the North Star: Lost Paradise

Lähteet

Aiheesta muualla 
 Pelisarja MobyGamesissä